Demokratikong Republika ng Apganistan

Ang Demokratikong Republika ng Apganistan, muling pinangalanan na Republika ng Apganistan noong 1987, ay estadong sosyalista na umiral sa Timog-Sentral Asya mula 1978 hanggang 1992 sa panahon ng pamumuno ng partidong People's Democratic Party of Afghanistan (PDPA). Lubos itong umasa sa tulong mula sa Unyong Sobyetiko sa halos buong pag-iiral nito, lalo na sa panahon ng Digmaang Sobyetiko-Apgano.

Naluklok sa kapangyarihan ang PDPA sa pamamagitan ng Rebolusyong Saur, na nagpatalsik sa rehimen ng autokratang si Mohammed Daoud Khan; hinalinhan siya ni Nur Muhammad Taraki bilang pinuno ng estado at pamahalaan noong 30 Abril 1978.  

Ang Demokratikong Republika ay napapaligiran ng Unyong Sobyetiko (sa pamamagitan ng Tajik, Turkmen at Uzbek SSR) sa hilaga, Tsina (sa pamamagitan ng Xinjiang Uyghur AR) sa silangan, Pakistan sa timog at Iran sa kanluran.

 Mga sanggunian